Diari Oficial de la Generalitat Valenciana


Sumari del DOGV 8520, del 02-04-2019 (2019/3162)

RESOLUCIÓ de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3162


Data del document
:   27-03-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.  
 [2019/3162]  
Mitjançant l'Ordre 10/2017, de 29 de novembre, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (DOGV 8182, 01.12.2017).  
En virtut del que s'exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2019 les subvencions destinades al finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit territorial de la Comunitat Valenciana regulades per l'Ordre 10/2017, de 29 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (d'ara endavant, Ordre 10/2017).  
  
Podran ser objecte d'aquesta subvenció els projectes d'itineraris integrats per a la inserció sociolaboral de persones en situació o risc d'exclusió social desenvolupats per:  
1. Entitats locals.  
2. Entitats del tercer sector d'acció social.  
Els projectes objecte de finançament hauran de ser executats a la Comunitat Valenciana durant l'exercici 2019.  
  
Segon. Condicions de la concessió de les subvencions  
1. El procediment de concessió d'aquestes subvencions es tramitarà en règim de concurrència competitiva.  
2. Podran sol·licitar i ser beneficiàries d'aquestes subvencions:  
a) Les entitats locals.  
b) Les entitats del tercer sector d'acció social que complisquen els requisits establits en l'article 5.1 de l'Ordre 10/2017.  
3. Les entitats beneficiàries de la subvenció hauran de complir les obligacions recollides en l'article 6 de l'Ordre 10/2017.  
  
Tercer. Quantia de la subvenció  
1. La dotació del crèdit disponible per a 2019 es distribuirà entre els diferents projectes subvencionables atesos els màxims fixats en l'article 4.2.a de l'Ordre 10/2017 en el cas de les entitats locals, i en l'article 5.3.a en el cas de les entitats del tercer sector d'acció social de la mateixa ordre, entre aquelles el projecte de les quals haja superat la puntuació mínima exigida en l'ordre esmentada.  
  
La present convocatòria per a l'exercici 2019 la quantia total màxima a concedir puja a 6.614.411,97 euros, repartits de la manera següent:  
  
a) Entitats locals un màxim de 4.553.571,04 euros, a raó de 133.928,56 euros per projecte com a màxim.  
b) Entitats del tercer sector d'acció social un màxim de 2.060.840,93 euros, a raó de 53.571,43 euros per projecte com a màxim.  
  
2. El procés d'adjudicació es realitzarà atenent la quantitat fixa subvencionada per projecte i atenent aquelles amb major puntuació fins a esgotar el crèdit disponible. En cas d'empat de puntuació entre diferents projectes es tindrà en compte el que recullen els articles 4.2.b i 5.3.b de l'Ordre 10/2017.  
Quart. Finançament de les ajudes  
La Llei 28/2018, de 28 de desembre de 2018, de pressupostos de la Generalitat per a l'exercici 2019, estableix l'existència de la línia de subvenció S6729 en l'aplicació pressupostària 32.66.51.599.90.6.  
Aquestes actuacions es desenvolupen en el marc del Programa operatiu del Fons Social Europeu 2014-2020 de la Comunitat Valenciana i seran cofinançades pel Fons Social Europeu.  
  
Cinqué. Termini i sol·licitud  
1. El termini per a la presentació de les sol·licituds serà de 20 dies naturals, comptadors des de l'endemà de la publicació de la present resolució de convocatòria en el Diari Oficial de la Generalitat Valenciana.  
L'incompliment d'aquest termini determinarà automàticament l'exclusió de la convocatòria.  
2. Sol·licitud.  
a) Model i presentació de sol·licituds.  
De conformitat amb el que es preveu en la disposició addicional tercera de l'Ordre 10/2017, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente. Les sol·licituds que es presenten en qualsevol altre model o per un altre procediment no seran admeses.  
S'emplenarà un imprés de sol·licitud d'ajuda normalitzat que indicarà les dades bàsiques referents a la subvenció que se sol·licita, entitat sol·licitant i el seu representant legal, que incloga el número de compte bancari.  
En aquesta sol·licitud inclourà l'autorització per a l'accés a la Plataforma Autonòmica d'Interoperabilitat i la declaració que no estan inclosos en les prohibicions previstes en l'article 13 de la Llei 38/2003, general de subvencions.  
La sol·licitud telemàtica està accessible en la seu electrònica de la Generalitat https://sede.gva.es i constarà d'una part general (comuna per a totes les sol·licituds de subvenció a la Generalitat) i d'una part específica corresponent a la present convocatòria.  
b) Documentació.  
A la sol·licitud telemàtica, s'adjuntaran necessàriament els documents que a continuació s'indiquen:  
1r. Annex I en el cas de les entitats locals.  
2n. Annex II en el cas de les entitats del tercer sector d'acció social.  
  
3r. Model de domiciliació bancària (d'acord amb el model establit en l'annex III).  
4t. La documentació recollida en l'article 6 de l'Ordre 10/2017.  
3. Les sol·licituds de subvencions regulades en la present resolució hauran d'estar degudament formalitzades i subscrites per qui exercisca la representació legal de l'entitat. El nom de l'entitat haurà de coincidir amb el que figure en el CIF.  
4. Cada entitat només podrà presentar una única sol·licitud, que contindrà un únic projecte d'acord amb el que s'estableix en l'article 2 de l'Ordre 10/2017.  
  
Sisé. Documentació que s'ha d'adjuntar a la sol·licitud  
La sol·licitud degudament emplenada contindrà tots els aspectes necessaris per a la valoració de l'activitat a subvencionar. Aquelles dades o aspectes que no hagen sigut aportats en la corresponent sol·licitud no podran ser tinguts en compte a l'efecte de la seua valoració.  
Amb la sol·licitud d'aquesta convocatòria, s'haurà d'adjuntar el model d'autorització de consulta telemàtica de dades per a ajudes i subvencions de la Vicepresidència i Conselleria d'Igualtat i Polítiques Inclusives. La no-autorització suposarà que la interessada haurà d'aportar, juntament amb la sol·licitud, els certificats corresponents emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social.  
En el cas que l'entitat siga nova sol·licitant de subvencions de la Vicepresidència i Conselleria d'Igualtat i Polítiques Inclusives o s'hagen modificat les dades presentades per l'entitat en relació amb anteriors convocatòries, hauran de presentar:  
1. Certificació vàlida del CIF de l'entitat sol·licitant.  
2. Fotocòpia compulsada dels estatuts vigents de l'entitat.  
3. Model de domiciliació bancària, segons el model que s'adjunta com a annex IV i que figura en el portal de la Generalitat, www.gva.es, accedint a l'apartat Guia Prop.  
En el supòsit de no ser nova sol·licitant i en relació amb la presentació dels estatuts, en el cas que no es presenten, i de conformitat amb el que s'estableix en l'article 28.3 de la Llei 39/2015, d'1 d'octubre, del procediment administratiu comú de les administracions públiques, s'haurà d'indicar en quin moment i davant de quin òrgan administratiu es van presentar els citats documents.  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris assenyalats en l'article 4.1 de l'Ordre 10/2017, en el cas de les entitats locals, i l'article 5.2 de l'Ordre 10/2017, en el cas de les entitats del tercer sector d'acció social.  
  
Huité. Termini de resolució i notificació  
1. El termini màxim per a resoldre i publicar la resolució serà de sis mesos, comptadors des de l'endemà de la publicació de la resolució de convocatòria en el Diari Oficial de la Generalitat Valenciana, de conformitat amb el que es disposa en l'article 13.4 de l'Ordre 10/2017.  
  
2. Transcorregut el termini màxim per a resoldre sense que s'haja dictat resolució expressa, les sol·licituds hauran d'entendre's desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedisquen o deneguen les subvencions es notificaran mitjançant publicació en el Diari Oficial de la Generalitat Valenciana i en la pàgina web de la Direcció General d'Inclusió Social. La pràctica d'aquesta publicació s'ajustarà a les disposicions contingudes en els articles 40 a 45 de la Llei 39/2015, d'1 d'octubre, del procediment administratiu comú de les administracions públiques.  
  
  
Nové. Recursos  
La resolució de concessió de la subvenció que es dicte segons aquesta convocatòria, posarà fi a la via administrativa, i en contra d'aquesta es podrà interposar un recurs potestatiu de reposició en el termini d'un mes, a comptar des de l'endemà de la seua publicació, o bé directament un recurs contenciós administratiu, en el termini de dos mesos, a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Deu. Règim de lliuraments de pagament  
1. El pagament de la subvenció d'acord amb el que es disposa en l'article 14.1 de l'Ordre 10/2017 es realitzarà, d'acord amb el que estableix l'article 44.1.b de la Llei 28/2018, de 28 de desembre, de pressupostos de la Generalitat per a l'exercici 2019, en els termes següents:  
a) Es pagarà un 30 % de l'import de la subvenció una vegada concedida aquesta.  
b) El 70 % restant es pagarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
2. El termini màxim per a la justificació del lliurament de la bestreta de la subvenció per a l'exercici 2019 finalitzarà el 15 de setembre de 2019 per a les entitats del tercer sector i el 15 d'octubre per a les entitats locals, i el del restant juntament amb la presentació de la memòria tècnica serà el 15 de gener de 2020.  
  
Onze. Justificació de la subvenció  
La justificació s'ajustarà al que s'estableix en l'article 15 de l'Ordre 10/2017.  
De conformitat amb l'apartat segon de l'article 15 de l'esmentada ordre, el percentatge d'altres despeses subvencionables serà del 25 % de les despeses de personal.  
  
Dotze. Pla de control  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
La comprovació material de l'efectiva realització de l'activitat es durà a terme mitjançant un pla de control que consistirà en:  
a) Control de tipus administratiu, mitjançant la visita als locals de les entitats beneficiàries per a comprovar l'activitat subvencionada que realitzen i la seua qualitat.  
b) El control es durà a terme a les entitats de forma aleatòria segons el criteri de l'òrgan gestor.  
c) El control es realitzarà sobre almenys un 15 % de la quantia total concedida.  
  
Tretze. Entrada en vigor  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar potestativament recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, comptador des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptadors des de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen l'article 10.1.a i l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre que s'estime oportú.  
  
València, 27 de març de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.